شەفەق نیوز/ مناڵیگ بلیمەت بەلجیکی-هۆڵەندی وەناو لۆران سیمۆنز لە تەمەن ١٢ ساڵان، پلەی ماستەر لە فیزیا لە زانکۆی ئەنتویرب وەدەس هاورد، دویای تەنیا ساڵیگ لە خوەنەواری.
ئەو مناڵ بلیمەتە، ک باوگی بەلجیکیە وداڵگی هۆڵەندیە، لە تاقیکردنەوەی زیرەکی زیاتر لە ١٤٥ پلە وەدەس هاورد، و وەئاسانی پلەیل ئەکادیمیایی تیارێد.
هەمیش وە ماوەی کوڵیگ، پلەی بەکالۆریۆس وە نایاب وەپلەی شەرەف وەدەس هاورد.
لۆران لە تەمەن هەشت ساڵان، دەسکردە خوەنستن، وەرجەیەگ بچوودە ئەندازیاری کارەبایی لە ئایندهۆڤن لە هۆڵەندا.
لە سەرتای ئی ساڵە، خوەنەوار میوانیگ بوی لەلای زانکۆی لۆدفیج ماکسیمیلیان لە میونخ ئەڵمانیا و پەیمانگای ماکس بلانک لە ناوەند توێژینەوەی جارچینگ نزیک میونخ، ک لە پڕۆژەیگ ئەرا چەودیریکردن خانەیل شیرپەنجە لەخوین وە لێزەر بەشداری کرد.
لۆران خوازێد توێژینەوە لە کار ئەندامەیل لەش دەسکرت بکەێد.
